Põldetaguse peakraav
Põldetaguse peakraav on kraav Pärnumaal Põhja-Pärnumaa vallas Kodesmaa ja Langerma külas. Peakraavi pikkus on 5,3 km ning see suubub Langerma külas paremalt Kõverojja (3 km suudmest). Peakraavi valgala on 3,6 km². Kraavi lähe on Kodesmaa külas, selle juures on Edasi ja Väike-Edasi järv. Suudme vastas asub Vahenurme looduskaitseala. Peakraav on mitteavalik veekogu, mille piiranguvöönd on 50 m. Põldetaguse peakraavi keskkonnaregistri kood on VEE1115100.